KLINIQ บวก 5% โบรกเชียร์ “ซื้อ” เป้า 44.50 บ. ชูกำไรปีนี้โต 17% ทะลุ 200 ล้าน
KLINIQ พุ่ง 5% โบรกแนะนำราคาเป้าหมาย 44.50 บ. ชี้กำไรปีนี้โต 17% แตะ 240 ลบ. ส่วนปี 67 โต 33% แตะ 319 ลบ.
KLINIQ พุ่ง 5% โบรกแนะนำราคาเป้าหมาย 44.50 บ. ชี้กำไรปีนี้โต 17% แตะ 240 ลบ. ส่วนปี 67 โต 33% แตะ 319 ลบ.
7 มี.ค. 2566

ผู้สื่อข่าวรายงานว่า วันนี้ (7 มี.ค.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:29 น. อยู่ที่ระดับ 40.25 บาท บวก 1.75 บาท หรือ 4.55% สูงสุดที่ระดับ 40.25 บาท ต่ำสุดที่ระดับ 38.75 บาท ด้วยมูลค่าการซื้อขาย 78.22 ล้านบาท

บล.กสิกรไทย ระบุในบทวิเคราะห์ว่า คาดกำไรปี 66 จะอยู่ที่ 240 ล้านบาท เพิ่มขึ้น 17% จากงวดเดียวกันของปีก่อน ขณะที่ปี 67 กำไรจะอยู่ที่ 319 ล้านบาท เพิ่มขึ้น 33% จากงวดเดียวกันของปีก่อน แนะนำ “ซื้อ” ราคาเป้าหมาย 44.50 บาท